Eivind Henriksen

Eivind Prestegård Henriksen (født 1990) er en norsk friidrettsutøver fra Bjørndal i Oslo og norsk rekordholder i sleggekast. Han konkurrerer for Oslo-klubben IK Tjalve. Han vant OL-sølv i slegge under Sommer-OL 2020 i Tokyo med et kast på 81,58 meter.

 Karriere 
Henriksen ble i 2009 nummer 4 i Junior-EM i Novi Sad i Serbia. Han har tre norske juniorrekorder, og har til sammen forbedret disse 17 ganger. I 2007, 17 år gammel, satte han sin første juniorrekord med den 6 kg tunge juniorsleggen. I løpet av 2009 forbedret han denne til 78,3 meter. Dette resultatet plasserte han på femteplass på verdensstastikken for U20-klassen i 2009 og 18.-plass gjennom tidene pr. august 2011.IAAF: Hammer Throw (6kg) All time Updated 02.08.2011, hentet 21. mai 2012
Han har også norsk juniorrekord i vektkast (15,885 kg) i 2009, med 20,05 meter.

22. mai 2011 satte Henriksen sin første norske seniorrekordfriidrett.no  Norske rekorder for Menn Senior med et kast på 74,59 meter under et stevne i Halle i Tyskland, og slettet dermed Richard Olsens 31 år gamle rekord.http://www.nrk.no/sport/friidrett/1.7643227 

2012-sesongen åpnet Henriksen med 74,02 meter, og fulgte opp med ny norsk rekord på 75,56 meter den 20. mai 2012 under tilsvarende stevne som hans første rekord, i tyske Halle.TV 2 (20. mai 2012): Henriksen med sleggerekord, hentet 21. mai 2012 Han forbedret denne rekorden med én centimeter til 75,57 meter på 2. juni under Florø Friidrettsfestival.NRK (2. juni 2012): Norsk rekord i slegge, hentet 29. juni 2012. Henriksen deltok også i OL i London, hvor han ble nummer 13, bare 8 centimeter fra en finaleplass.

Etter en del stagnasjon de påfølgende sesongene hadde Henriksen en sterk sesong i 2018, med femteplass under EM 2018 i Berlin som høydepunkt. Under EM forbedret han også sin norske rekord til 76,86 meter. Under et sleggekaststevne i tyske Fränkisch-Crumbach i Hesse 9. juni 2019 forbedret han rekorden til 78,25 meterabcnyheter.no (9. juni 2019): Overlegen norsk sleggerekord av Henriksen , hentet 4. august 2019.

Henriksen kom på sjetteplass i VM i friidrett 2019 i Doha med et lengste kast på 77,38 meter.https://www.nettavisen.no/sport/henriksen-pa-6-plass-i-sleggefinalen/3423855712.html

Henriksen deltok for Norge under Sommer-OL 2020 der han vant sølv. Han forbedret den norske rekorden fire ganger under OL-konkurransen, og ble samtidig første nordmann som kastet over 80 meter i slegge.

 Norske rekorder 
ResultatStedLandDatoÅr74,59 mHalle22. mai 201175,56 mHalle20. mai 201275,57 mFlorø2. juni 201276,66 mLambertseter30. mai 201876,86 mBerlin7. august 201878,25 mFränkisch-Crumbach, Hessen9. juni 201978,79 mTokyo2. august 202179,18 mTokyo4. august 202180,31 mTokyo4. august 202181,58 mTokyo4. august 2021

 Medaljer i norske mesterskap 
Plassering Øvelse ÅrGull  Slegge  2010, 2011, 2012, 2013, 2014, 2015, 2016, 2017, 2018, 2019, 2020, 2021, 2022Gull  Kule  2021Sølv  Diskos  2021Sølv  Slegge  2008, 2009, 2023, 2024, 2025Bronse  Diskos  2011, 2013, 2020Bronse  Slegge  2007

 Referanser 
friidrett.no: NM Slegge menn. 
friidrett.no: NM Diskos menn. 
NM i friidrett 2020
NM i friidrett 2021

 Eksterne lenker 




Kategori:Personer fra Oslo
Kategori:Norske sleggekastere
Kategori:Norske kulestøtere
Kategori:Friidrettsutøvere for IK Tjalve
Kategori:Olympiske sølvmedaljevinnere for Norge
Kategori:VM-bronsemedaljevinnere i friidrett for Norge
Kategori:EM-bronsemedaljevinnere i friidrett for Norge
Kategori:Norgesmestere i friidrett
Kategori:Deltakere for Norge under VM i friidrett 2011
Kategori:Deltakere for Norge under Sommer-OL 2012
Kategori:Friidrettsutøvere under Sommer-OL 2012
Kategori:Deltakere for Norge under EM i friidrett 2014
Kategori:Deltakere for Norge under EM i friidrett 2016
Kategori:Deltakere for Norge under EM i friidrett 2018
Kategori:Deltakere for Norge under VM i friidrett 2019
Kategori:Deltakere for Norge under Sommer-OL 2020
Kategori:Friidrettsutøvere under Sommer-OL 2020
Kategori:Medaljevinnere under Sommer-OL 2020
Kategori:Deltakere for Norge under VM i friidrett 2022
Kategori:Deltakere for Norge under EM i friidrett 2022
Kategori:Deltakere for Norge under VM i friidrett 2023
Kategori:Deltakere for Norge under EM i friidrett 2024
Kategori:Deltakere for Norge under Sommer-OL 2024
Kategori:Friidrettsutøvere under Sommer-OL 2024
Kategori:Deltakere for Norge under VM i friidrett 2025